ತಮಿಳು, ತೆಲುಗಿನವರಿಗೆ ಇರುವ ಭಾಷಾಭಿಮಾನ ನಮಗ್ಯಾಕೆ ಇಲ್ಲ : ದರ್ಶನ್ ಬೆಂಗಳೂರು: ರಾಬರ್ಟ್ ಸಿನಿಮಾ ಮಾರ್ಚ್ 11ರಂದು ಕನ್ನಡ ಹಾಗೂ ತೆಲುಗಿನಲ್ಲಿ ರಿಲೀಸ್ ಗೆ ರೆಡಿಯಾಗಿದೆ. ಇದರ ಬೆನ್ನಲ್ಲೇ ತೆಲುಗು ಇಂಡಸ್ಟ್ರಿಯಿಂದ ಥಿಯೇಟರ್ ಸಮಸ್ಯೆ ತಲೆದೋರಿದೆ. ಹೀಗಾಗಿ ಇಂದು ರಾಬರ್ಟ್ ಚಿತ್ರತಂಡ ಕರ್ನಾಟಕ ಚಲನಚಿತ್ರ ವಾಣಿಜ್ಯ ಮಂಡಳಿಗೆ ದೂರು ನೀಡಿದೆ. ವಾಣಿಜ್ಯ ಮಂಡಳಿಯಲ್ಲಿ ಮಾತನಾಡಿದ ದರ್ಶನ್, ನಿರ್ಮಾಪಕರಿಗೆ ಸಮಸ್ಯೆ ಅಂತ ಬಂದಾಗ ನಾನು ಜೊತೆಯಲ್ಲೇ ಇರ್ತೇನೆ. ಅವರ ಅನ್ನ ತಿನ್ನುತ್ತೇವೆ. ಅವರ ಸಮಸ್ಯೆಗಳಿಗೆ ನಿಲ್ಲಬೇಕು. ಕನ್ನಡದಲ್ಲಿ ಸಿನಿಮಾಗಳಿಗೆ ತೊಂದರೆಯಾದ್ರೆ ಮಾತನಾಡುವುದು ನನ್ನ ಒಬ್ಬನ ಜವಬ್ದಾರಿ ಅಲ್ಲ. ಎಲ್ಲರ ಜವಬ್ದಾರಿ ಕೂಡ. ನಾವೂ ಅಲ್ಲಿಗೆ ಹೋದ್ರೆ ತೆಲುಗು ವಿತರಕರಿಗೆ ಸಮಸ್ಯೆ ಆಗುತ್ತದೆಯಂತೆ. ಹಾಗಾದ್ರೆ ಅವರು ಇಲ್ಲಿಗೆ ಬಂದಾಗ ನಮಗೆ ಸಮಸ್ಯೆಯಾಗೊದಿಲ್ವೆ..? ನಮ್ಮಲ್ಲಿ ಭಾಷಾಭಿಮಾನ ಕಡಿಮೆ ಇದೆ. ತಮಿಳು, ತೆಲುಗು ಅವರಿಗೆ ಇರುವ ಭಾಷಾಭಿಮಾನ ನಮ್ಮಲ್ಲಿ ಒಂದು ಪರ್ಸೆಂಟ್ ಕೂಡ ಇಲ್ಲ ಅಂತ ಬೇಸರ ವ್ಯಕ್ತಪಡಿಸಿದ್ರು.